《寓言一首谳狱丹徒感事而作》
清代·李超琼

治民不恃法，宽猛施贵当。爱民不在迹，喣妪祸转酿。

蚩愚亦何不，意溢情易放。可亲不可亵，实惠恒相忘。

昔闻西邻叟，容容具雅量。出见同巷儿，果饵必分饟。

一朝馈未周，面诟来无妄。又闻东邻媪，爱子情盎盎。

方深舐犊怀，已见食枭状。优容既养奸，滥予亦丛谤。

昨来案爰书，眦裂难曲谅。静思蠢尔徒，谁使恣凶抗。

百钱害所基，骈首良悲怆。所以郑大夫，火烈称良相。

寓言即自箴，小惠安足尚。

作者简介：清四川合江人，字紫璈。同治十二年举人，历官阳湖、江阴。光绪三十三年任上海不县，有循声。公余喜赋诗，书法纵横洒落，别有意趣。有《石船居诗集》。